CELEX: 32010D0100
Language: ro
Date: 2010-02-19 00:00:00
Title: 2010/100/: Decizia Comisiei din 19 februarie 2010 de autorizare a ajutoarelor acordate de Finlanda în sectorul semințelor și al semințelor de cereale pentru anul de recoltă 2010 [notificată cu numărul C(2010) 946]

20.2.2010   
            
            
               RO
            
            
               Jurnalul Oficial al Uniunii Europene
            
            
               L 45/12
            
         DECIZIA COMISIEI
   din 19 februarie 2010
   de autorizare a ajutoarelor acordate de Finlanda în sectorul semințelor și al semințelor de cereale pentru anul de recoltă 2010
   [notificată cu numărul C(2010) 946]
   (Numai textele în limbile finlandeză și suedeză sunt autentice)
   (2010/100/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 182 alineatul (2) primul paragraf coroborat cu articolul 4,
   întrucât:
   
               (1)
            
            
               Prin scrisoarea din 6 octombrie 2009, guvernul finlandez a solicitat, pentru anul 2010, autorizarea de a acorda ajutoare agricultorilor pentru anumite cantități de soiuri de semințe și de semințe de cereale produse numai în Finlanda datorită condițiilor climatice specifice.
            
         
               (2)
            
            
               Finlanda solicită autorizarea de a acorda ajutoare la hectar pentru anumite suprafețe cultivate cu semințe din speciile Gramineae (erbacee) și Leguminosae (leguminoase), enumerate în anexa XIII la Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (2), cu excepția speciei Phleum pratense L. (timoftică), precum și pentru anumite suprafețe cultivate cu semințe de cereale.
            
         
               (3)
            
            
               Ajutoarele propuse trebuie să îndeplinească cerințele stabilite la articolul 182 alineatul (2) din Regulamentul (CE) nr. 1234/2007. Ajutoarele privesc soiuri de semințe și de semințe de cereale destinate cultivării în Finlanda, care sunt adaptate condițiilor climatice din această țară și care nu se cultivă în alte state membre. Autorizarea Comisiei ar trebui să se limiteze la soiurile incluse în lista soiurilor finlandeze care se produc numai în Finlanda.
            
         
               (4)
            
            
               Este necesar să se prevadă informarea Comisiei cu privire la măsurile luate de Finlanda în scopul respectării limitelor prevăzute de prezenta decizie.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Finlanda este autorizată, în perioada 1 ianuarie 2010-31 decembrie 2010, să acorde ajutoare cultivatorilor stabiliți pe teritoriul său care produc semințele certificate și semințele de cereale certificate menționate în anexă, în limitele specificate în respectiva anexă.
   Autorizarea privește exclusiv soiurile incluse în catalogul național finlandez și cultivate numai în Finlanda.
   Articolul 2
   Finlanda asigură, prin intermediul unui sistem de inspecție adecvat, acordarea ajutoarelor numai pentru soiurile menționate în anexă.
   Articolul 3
   Finlanda transmite Comisiei o listă cu soiurile certificate vizate, precum și orice modificare a respectivei liste și informează Comisia cu privire la suprafețele și cantitățile de semințe și de semințe de cereale pentru care se acordă ajutoarele.
   Articolul 4
   Prezenta decizie se aplică de la 1 ianuarie 2010.
   Articolul 5
   Prezenta decizie se adresează Republicii Finlanda.
   
      Adoptată la Bruxelles, 19 februarie 2010.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 30, 31.1.2009, p. 16.
   
      ANEXĂ
      
         Semințe
      
      Suprafețe eligibile: suprafețe cultivate cu semințe certificate de Gramineae (erbacee) și Leguminosae (leguminoase) din speciile enumerate în anexa XIII la Regulamentul (CE) nr. 73/2009, cu excepția speciei Phleum pratense L. (timoftică).
      Ajutor maxim pe hectar: 220 EUR
      Buget maxim: 442 200 EUR
      
         Semințe de cereale
      
      Suprafețe eligibile: suprafețe cultivate cu semințe certificate de grâu, ovăz, orz și secară.
      Ajutor maxim pe hectar: 73 EUR
      Buget maxim: 2 190 000 EUR